b"\n_START_ARTICLE_\nNatxo Insa Bohigues\n_START_SECTION_\nTraject\xc3\xb2ria\n_START_PARAGRAPH_\nMigcampista de contenci\xc3\xb3 amb gran capacitat de brega, format al planter del Val\xc3\xa8ncia Club de Futbol, \xc3\xa9s un excel\xc2\xb7lent recuperador de pilotes i quan t\xc3\xa9 l'esf\xc3\xa8ric en el seu poder el distribueix amb criteri. Sent jugador de Mestalla, debuta amb el primer equip al desembre de 2006 en un partit de Champions contra la Roma a l'Ol\xc3\xadmpic. El seu \xc3\xbanic partit a primera divisi\xc3\xb3 amb el Val\xc3\xa8ncia C. F. seria en els minuts finals de l'\xc3\xbaltim partit de lliga contra la Reial Societat. Finalitzant aquesta etapa en el seu primer club, a l'estiu de 2007 \xc3\xa9s traspassat a la Societat Esportiva Eibar on competeix dues temporades._NEWLINE_Torna a un equip de la valenci\xc3\xa0 en 2009, en aquest cas seria el Vila-real Club de Futbol, aix\xc3\xad va arribar a la disciplina groga amb la carta de llibertat sota el bra\xc3\xa7, per competir amb el seu filial a Segona, on romandria tamb\xc3\xa9 per dos anys i tindria de nou nom\xc3\xa9s una aparici\xc3\xb3 puntual amb el primer equip._NEWLINE_El 24 juny 2011 fitxa pel Real Club Celta de Vigo, on seria potser la seva etapa m\xc3\xa9s reconeguda. El 27 de maig de 2012, contra el Gimn\xc3\xa0stic de Tarragona a Segona Divisi\xc3\xb3, marca el segon gol del Celta de Vigo en el partit, que va acabar 1-2 per als gallecs, i que signaria pr\xc3\xa0cticament l'ascens del Celta a la primera divisi\xc3\xb3 despr\xc3\xa9s de 5 anys deambulant per la divisi\xc3\xb3 de plata del futbol espanyol._NEWLINE_A l'any seg\xc3\xbcent, a primera divisi\xc3\xb3, resultaria clau en un final de lliga, en qu\xc3\xa8 a falta de 4 partits, el Celta estava \xc3\xbaltim i amb nom\xc3\xa9s un 4% de possibilitats de salvar-se. L'1 de juny de 2013, contra el R. C. D. Espanyol, va marcar el gol que mantenia al Celta a primera divisi\xc3\xb3. Aix\xc3\xad i tot no se li renovaria el contracte a la temporada seg\xc3\xbcent i marxaria a l'Antalyaspor de la Superlliga de Turquia, 1 amb el qual no obstant aix\xc3\xb2 no jugaria molt i baixaria de categoria a final de temporada, despr\xc3\xa9s de la qual signaria una rescissi\xc3\xb3 de contracte, quedant sense equip per a la temporada seg\xc3\xbcent._NEWLINE_Mentrestant a Vigo se li segueix recordant com un jugador estimat per l'afici\xc3\xb3, i el 25 de setembre de 2014 crea la Penya celtista Natxo Insa, en agra\xc3\xafment per la seva aportaci\xc3\xb3 a la hist\xc3\xb2ria recent del Celta de Vigo._NEWLINE_El 21 de gener de 2015 fa oficial el seu fitxatge pel Reial Zaragoza. L'entrada d'Insa al club aragon\xc3\xa8s va suposar tamb\xc3\xa9 la sortida de Carlos Diogo, a causa de la restricci\xc3\xb3 imposada a l'equip per la RFEF pel que fa al l\xc3\xadmit de fitxes professionals inscrites pels aragonesos."